# Τρεις Αγνοί

|  |
| --- |
|  |

Οι **Τρεις Αγνοί**, γνωστοί επίσης και ως οι **Τρεις Καθαροί** ή οι **Τρεις Ουράνιοι Δάσκαλοι**, είναι οι τρεις ανώτεροι θεοί στο πάνθεον του Ταοϊσμού. Θεωρούνται καθαρές εκδηλώσεις της έννοιας του Τάο καθώς και η προέλευση όλων των αισθανόμενων όντων, μαζί με τους «άρχοντες των Τριών Αρχών της Ζωής», ή αλλιώς τσι. Οι Τρεις Αγνοί **ήταν** επίσης οι θεοί που «συνδέονταν με τον ουρανό, τη γη και τον κάτω κόσμο».

Οι Τρεις Αγνοί **θεωρούνταν** ότι είναι σε θέση να ελέγχουν και να έχουν δύναμη με την πάροδο του χρόνου με διάφορους τρόπους. Μερικές φορές, μάλιστα, θεωρούνταν κυριολεκτικά το "Παρελθόν, Παρόν και Μέλλον".

## Στον Ταοϊσμό

Από το κλασικό κείμενο του Ταοϊσμού *Τάο Τε Τσινγκ*, θεωρείται ότι "Το Τάο παρήγε το Ένα· Το Ένα παρήγαγε το Δύο· και το Δύο παρήγαγε το Τρία· το Τρία παρήγαγε Όλα τα πράγματα". Είναι γενικά αποδεκτό από τους μελετητές του Ταοϊσμού ότι η ιδέα ότι το Τάο παρήγαγε το Ένα σημαίνει ότι το Γουτζί παρήγαγε το Ταιτζί και ότι η ιδέα ότι το Ένα παρήγαγε το δύο σημαίνει ότι το Ταιτζί παρήγαγε το Γιν και το Γιανγκ [ή αλλιώς Λιανγκούι, 兩儀). Ωστόσο, το θέμα του τρόπου με τον οποίο το Δύο παρήγαγε το Τρία παρέμεινε μια δημοφιλής συζήτηση μεταξύ των μελετητών του Ταοϊσμού, με τους περισσότερους μελετητές να θεωρούν ότι αυτό ότι αναφέρεται στην Αλληλεπίδραση μεταξύ Γιν και Γιανγκ, με την παρουσία του Τσι ή της δύναμης της ζωής.

Στον θρησκευτικό Ταοϊσμό, εξηγείται επίσης η θεωρία του πώς το Τάο παράγει Ένα, Δύο και Τρία. Στην ιδέα ότι το Τάο παράγει το Ένα — το Γουτζί παράγει το Ταιτζί, το οποίο αντιπροσωπεύει το Μεγάλο Τάο, που ενσαρκώνεται από το ον Χουντούν (Κινέζικα: 混沌無極元始天王, το οποίο σημαίνει «Ουράνιος Βασιλιάς της Ατελείωτης Αρχέγονης Αρχής») σε μια εποχή πριν από τη Δημιουργία, που εκδηλώνεται με το πρώτο σκέλος της Ταοϊστικής Τριάδας, τον Γιουανσί Τιανζούν. Ο Γιουανσί Τιανζούν επιβλέπει την πρώιμη φάση της Δημιουργίας του Σύμπαντος και είναι πλέον γνωστό ως Νταομπάο (道寶, το οποίο σημαίνει «Θησαυρός του Τάο»). Στην ιδέα ότι το Ένα παράγει το Δύο — το Ταιτζί παράγει το Γιν και το Γιανγκ, ο Γιουανσί Τιανζούν εκδηλώνεται μέσω του Λινγκμπάο Τιανζούν, που χώρισε το Γιανγκ από το Γιν, δηλαδή το ξεκάθαρο από το σκοτεινό, και ταξινόμησε τα στοιχεία στις κανονικές τους ομάδες. Ως εκ τούτου, είναι επίσης γνωστός ως Γινγκμπάο (經寶, το οποίο σημαίνει «Θησαυρός του Νόμου ή της Γραφής»). Ενώ το Γιν στη λαϊκή κατανόηση σημαίνει «γραφές», σε αυτό το πλαίσιο σημαίνει επίσης και «πέρασμα» [υπονοώντας τη φάση της Δημιουργίας] και τους Νόμους της Φύσης για τον τρόπο με τον οποίο προορίζεται να είναι τα πράγματα. Στην τελική φάση της Δημιουργίας, Νταοντέ Τιανζούν εκδηλώνεται μέσω του Λινγκμπάο Τιανζούν για να φέρει τον πολιτισμό και να κηρύξει τον Νόμο σε όλα τα έμβια όντα. Ως εκ τούτου, είναι επίσης γνωστός και ως Σιμπάο (師寶, το οποίο σημαίνει «Θησαυρός του Κυρίου»).

Καθένας από τους Τρεις Αγνούς αντιπροσωπεύει και μια αρχέγονη θεότητα και έναν παράδεισο. Ο Γιουανσί Τιανζούν κυβερνά τον πρώτο παράδεισο, τον Γιου Τσινγκ, που βρίσκεται στο Όρος του Νεφρίτη. Η είσοδος σε αυτόν τον παράδεισο ονομάζεται Χρυσή Πόρτα. «Αυτός είναι η πηγή όλης της αλήθειας, όπως ο ήλιος είναι η πηγή κάθε φωτός». Ο Λινγκμπάο Τιανζούν κυβερνά τον παράδεισο του Σανγκ Τσινγκ. Ο Νταοντέ Τιανζούν κυβερνά τον παράδεισο του Τάι Τσινγκ. Οι Τρεις Αγνοί απεικονίζονται συχνά ως ενθρονισμένοι πρεσβύτεροι.

Γύρω από καθεμία από αυτές τις θεότητες, αναπτύχθηκαν αντίστοιχες σχολές ταοϊστικής σκέψης. Η Ταοϊστική Αλχημεία ήταν ένα μεγάλο μέρος αυτών των σχολών, καθώς καθένας από τους Τρεις Αγνούς αντιπροσώπευε ένα από τα τρία βασικά πεδία του σώματος: Γινγκ, Τσι και Σεν. Η σύναξη και των τριών Αγνών είχε ως αποτέλεσμα την επιστροφή στο Τάο.

Ο πρώτος Αγνός είναι το παγκόσμιο ή ουράνιο τσι. Ο δεύτερος Αγνός είναι το ανθρώπινο επίπεδο του τσι και ο τρίτος Αγνός είναι το γήινο τσι. Το ουράνιο τσι περιλαμβάνει το τσι ή την ενέργεια όλων των πλανητών, των άστρων και των αστερισμών καθώς και την ενέργεια του Θεού (με την έννοια της δύναμης της δημιουργίας και της παγκόσμιας αγάπης). Το ανθρώπινο επίπεδο του τσι είναι η ενέργεια που υπάρχει στην επιφάνεια του πλανήτη μας και συντηρεί την ανθρώπινη ζωή και η δύναμη της γης περιλαμβάνει όλες τις δυνάμεις μέσα στον πλανήτη καθώς και τις πέντε στοιχειώδεις δυνάμεις.

Επειδή οι Τρεις Αγνοί είναι εκδηλώσεις της Πρωταρχικής Ουράνιας Ενέργειας, είναι άμορφοι. Αλλά για να καταδειχθεί ο ρόλος τους στη Δημιουργία, συχνά απεικονίζονται ως ηλικιωμένες θεότητες ντυμένες με τα τρία βασικά χρώματα από τα οποία προήλθαν όλα τα χρώματα: Κόκκινο, Μπλε και Κίτρινο (ή Πράσινο) ανάλογα με την προσωπική ερμηνεία της προέλευσης των χρωμάτων με προσθετικά ή αφαιρετικά μέσα. Καθένας από τους Τρεις Αγνούς κρατά ένα θεϊκό αντικείμενο το οποίο έχει κάποια συνάφεια με το έργο του. Ο Γιουανσί Τιανζούν συνήθως απεικονίζεται να κρατά το Μαργαριτάρι της Δημιουργίας, υποδηλώνοντας τον ρόλο του στην αναδημιουργία του Σύμπαντος. Το Ruyi το οποίο κρατά ο Λινγκμπάο Τιανζούν αντιπροσωπεύει την εξουσία, δηλαδή τη δεύτερη φάση της Δημιουργίας κατά την οποία το Γιανγκ διαχωρίστηκε από το Γιν και ο Νόμος των Πραγμάτων διατάχθηκε να μπει στη θέση του. Ο Λινγκμπάο Τιανζούν πήρε στη συνέχεια τη θέση του στα αριστερά του ιουανσί Τιανζούν. Αργότερα, όταν όλα ολοκληρώθηκαν, ο Νταοντέ Τιανζούν πήρε τη θέση του στα δεξιά, με τη βεντάλια να συμβολίζει την ολοκλήρωση της Δημιουργίας και την κίνηση της βεντάλιας να αντιπροσωπεύει τη διάδοση του Τάο σε όλη την ανθρωπότητα.

## Συγκριτικά δόγματα

Μερικοί μελετητές πιστεύουν ότι οι απεικονίσεις και η θεολογία των Τριών Αγνών από την εποχή της δυναστείας Τανγκ και έπειτα επηρεάστηκαν από την αντίληψη της Εκκλησίας της Ανατολής για την Τριάδα, λόγω της έντονης επαφής ανάμεσα στον Χριστιανισμό και τον Ταοϊσμό και της αμοιβαίας επιρροής μεταξύ τους την εποχή εκείνη.

Επίσης, κάποιοι πιστεύουν ότι υπήχε μια άλλη ταοϊστική θεϊκή τριάδα, η οποία εξελίχθηκε στους Τρεις Αγνούς.

Τα δόγματα τα οποία έχουν σχέση με τον Αυτοκράτορα του Νεφρίτη έχουν προέλθει από άλλες θρησκευτικές παραδόσεις της Κίνας και ο Αυτοκράτορας θεωρούνταν βοηθός τους, ρόλος του οποίοι ήταν να διαχειρίζεται όλη τη δημιουργία.

## Γιουανσί Τιανζούν

Ο Γιουανσί Τιανζούν
Ο Γιουανσί Τιανζούν (Κινέζικα: 元始天尊, Πινγίν: Yuánshǐ Tiānzūn, το οποίο σημαίνει ο «Κύριος της Αρχέγονης Αρχής» ή ο «Πρωταρχικός Ουράνιος») είναι επίσης γνωστός ως «Αγνός Νεφρίτης» (玉清, Yùqīng, το οποίο σημαίνει «Τιμημένος Άρχοντας της Αρχής»).

## Λινγκμπάο Τιανζούν

Ο Λινγκμπάο Τιανζούν
Ο Λινγκμπάο Τιανζούν (Κινέζικα: 靈寶天尊, το οποίο σημαίνει "Άρχοντας του Υπέρκοσμου Θησαυρού") είναι επίσης γνωστός και ως ο "Υπέρτατος Αγνός" (Κινέζικα: 上清 Πινγίν: Shàngqīng, το οποίο σημαίνει ο "Παγκόσμια Τιμημένος με Θεότητες και Θησαυρούς" ή ο "Πολύτιμος Ουράνιος").

Ο Λινγκμπάο Τιανζούν συνδέεται με το γιν και το γιανγκ και ρόλος του ήταν να δρα ως θεματοφύλακας του ιερού βιβλίου. Ο Λινγκμπάο Τιανζούν υπολογίζει επίσης τον χρόνο και τον χωρίζει σε διαφορετικές εποχές.

## Νταοντέ Τιανζούν

Ο Νταοντέ Τιανζούν (Κινέζικα: 道德天尊, το οποίο σημαίνει "Άρχοντας της Οδού και της Αρετής της" ή "Τιμημένος Άρχοντας του Τάο και της Αρετής", ή "Ουράνιος της Οδού και της Δύναμης"), ο οποίος είναι επίσης γνωστός και ως ο "Μεγάλος Αγνός" (Κινέζικα: 清, Πινγίν: Tàiqīng, το οποίο σημαίνει ο «Ανώτατος Πρεσβύτερος Άρχοντας» (太上老君, Taishang Laojun).

Πιστεύεται ότι ο Νταοντέ Τιανζούν εκδηλώθηκε με τη μορφή του Λάο Τσε. Ο Νταοντέ Τιανζούν είναι επίσης ο ταμίας των πνευμάτων, γνωστός και ως ο Άρχοντας του Ανθρώπου που είναι ο ιδρυτής του Ταοϊσμού. Είναι ο πιο επιφανής, πρεσβύτερος ηγεμόνας, γι' αυτό και είναι ο μόνος Αγνός ο οποίος απεικονίζεται με κατάλευκα μαλλιά και γενειάδα.

Σύμφωνα με τις γραφές του Νταοζάνγκ, ο Νταοντέ Τιανζούν έχει εκδηλωθεί με τη μορφή πολλών διαφορετικών ενσαρκώσεων, έτσι ώστε να διδάξει τα ζωντανά όντα και ο Λάο Τσε είναι μια από τις ενσαρκώσεις αυτές.

## Δείτε επίσης

* Ταοϊσμός
* Τριάδα
* Τριμούρτι

## Παραπομπές

### Μέσα στο κείμενο

### Άλλες πηγές

* Barrow, Terrence· Williams, Charles Alfred Speed (2006). *Chinese Symbolism and Art Motifs*. Singapore: Tuttle Publishing. σελ. 372.
* Ching, Julie (2000). *The Religious Thought of Chu Hsi*. Oxford: Oxford University Press US. σελίδες 168–169.
* Fowler, Jeaneane (2005). *An introduction to the Philosophy and Religion of Taoism*. Brighton; Portland: Sussex Academic Press. σελίδες 202–205.
* Dobbins, Frank Stockton· Williams, Samuel Wells· Halls, Isaac Hollister (1883). *Errors Chains*. California: Standard Publishing House. σελ. 224.
* «Yu Di». *Microsoft Encarta Online Encyclopedia*. Microsoft. 2008.   Αρχειοθετήθηκε 2009-08-29 στο Wayback Machine.
* «Yuan Shi». *Microsoft Encarta Online Encyclopedia*. Microsoft. 2008.   Αρχειοθετήθηκε 2009-08-22 στο Wayback Machine.
* Morgan, Harry T. (1972). *Chinese Symbols and Superstitions*. Detroit: Gale Research Company. σελ. 148.
* Werner, E. T. C. (2003). *Myths and Legends of China*. Kessinger Publishing. σελίδες 124–126.
* Whiting, Roger (1991). *Religions for Today*. Cheltenham: Nelson Thornes. σελ. 14.
* «The Taoist Deities». Yang Style Tai Chi. 25 Μαΐου 2001. Ανακτήθηκε στις 27 Ιουνίου 2019.
* Yudelove, Eric (1997). *100 Days to Better Health, Good Sex and Long Life*. Saint Paul, Minnesota: Llewellyn Worldwide. σελ. 114.

## Εξωτερικοί σύνδεσμοι

* Πολυμέσα σχετικά με το θέμα  Τρεις Αγνοί στο Wikimedia Commons